พอดีไปอ่านเจอมาว่า ผญ จะมีโอกาสท้องผูกได้มากกว่า ผช เลยอยากทราบสาเหตุหน่อยครับ
สวัสดีค่ะ ท้องผูกคือการถ่ายอุจจาระน้อยกว่าปกติหรือถ่ายอุจจาระไม่ออกเป็นเวลานาน มักเกิดจากสาเหตุการรับประทานอาหารที่มีกากใยน้อยหรือดื่มน้ำน้อย สาเหตุอื่นๆเช่นโรคลำไส้อุดตัน การได้รับยาบางชนิดเช่น ยารักษาอาการชัก ธาตุเหล็ก หรือมีภาวะไทรอยด์ต่ำ เป็นต้นซึ่งอาการท้องผูกนั้นเกิดได้ทั้งเพศหญิงและเพศชายคะ ไม่ได้มีรายงานชัดเจนว่าพบในเพศใดมากกว่าเพศใดอย่างมีนัยสำคัญ ถ้าเป็นในเพศหญิงมากกว่าอาจจะเกี่ยวข้องว่าเพศหญิงมีโอกาสกลั้นอุจจาระได้มากกว่าเพศชายแพทย์สามารถตรวจวินิจฉัยอาการท้องผูกได้โดยการสอบถามประวัติทางการแพทย์ของผู้ป่วย การใช้ชีวิตประจำวัน พฤติกรรมการขับถ่าย การตรวจร่างกายทั่วไป หากมีอาการที่เข้าได้กับการท้องผูก รักษาเองเบื้องต้นแล้วไม่ดีขึ้น ควรไปพบแพทย์